
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2281 

22 Οκτωβρίου 2015 


ΑΠΟΦΑΣΕΙ Σ 

Αριθ. Υ56 

Ανάθεση αρμοδιοτήτων στην Αναπληρώτρια Υπουργό 
Εργασίας, Κοινωνικής Ασφάλισης και Κοινωνικής 
Αλληλεγγύης Ουρανία Αντωνοπούλου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) των άρθρων 41 παρ. 3 και 90 του Κώδικα Νομοθεσίας 
για την Κυβέρνηση και τα Κυβερνητικά Οργανα, που 
κυρώθηκε με το άρθρο πρώτο του Π.δ. 63/2005 (Α' 98), 

β) του άρθρου 27 του Ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (Α' 29), 

γ) του Π.δ. 113/2014 «Οργανισμός Υπουργείου Εργασί¬ 
ας, Κοινωνικής Ασφάλισης και Πρόνοιας» (Α' 180), όπως 
αυτό ισχύει, 

δ) του Π.δ. 69/2015 «Διορισμός του Αλέξιου Τσίπρα του 
Παύλου, ως Πρωθυπουργού» (Α' 113), 

ε) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

στ) της Υ5/27.01.2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Άρθρο 1 

Στην Αναπληρώτρια Υπουργό Εργασίας, Κοινωνι¬ 
κής Ασφάλισης και Κοινωνικής Αλληλεγγύης Ουρανία 
Αντωνοπούλου ανατίθεται η άσκηση των ακόλουθων 
αρμοδιοτήτων: 

α) Από τη Γενική Διεύθυνση Εργασίας και Ένταξης 
στην Απασχόληση του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης, της Δι¬ 
εύθυνσης Απασχόλησης και όλων των υπαγόμενων σε 
αυτήν υπηρεσιών, 

β) Από τη Διεύθυνση Κοινωνικής Προστασίας και Κοι¬ 
νωνικής Συνοχής της Γ ενικής Διεύθυνσης Εργασίας και 


Ένταξης στην Απασχόληση του Υπουργείου Εργασίας 
και Κοινωνικής Αλληλεγγύης, του Τμήματος Σχεδιασμού, 
Συντονισμού, Παρακολούθησης και Αξιολόγησης Πολι¬ 
τικών για την Κοινωνική Οικονομία και του Τμήματος 
Μητρώου Κοινωνικής Οικονομίας, 
γ) της Γενικής Γραμματείας Διαχείρισης Κοινοτικών 
και άλλων Πόρων, με το σύνολο των Υπηρεσιών, Διευ¬ 
θύνσεων και Τμημάτων που υπάγονται σε αυτή, 
δ) της εποπτείας του Οργανισμού Απασχόλησης Ερ¬ 
γατικού Δυναμικού, η οποία ασκείται παράλληλα με 
τον Υπουργό. 

Αρθρο 2 

Στις κατά το άρθρο 1 αρμοδιότητες περιλαμβάνονται: 
α) οι κοινοβουλευτικές αρμοδιότητες, 
β) η νομοθετική πρωτοβουλία, η οποία ασκείται μόνον 
από κοινού με τον Υπουργό, 
γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 
στ) η υποβολή ερωτημάτων προς το Νομικό Συμβούλιο 
του Κράτους και η αποδοχή των Γνωμοδοτήσεών του, 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό: 

α) ο προσδιορισμός της πολιτικής του Υπουργείου 
στο πλαίσιο των αποφάσεων του Υπουργικού Συμβου¬ 
λίου και των λοιπών συλλογικών κυβερνητικών οργάνων 
καθώς και ο συντονισμός της εφαρμογής της πολιτικής 
αυτής, 

β) η εκπροσώπηση του Υπουργείου στην Ευρωπαϊκή 
Ένωση και τους Διεθνείς Οργανισμούς, 
γ) ο διορισμός των διοικήσεων όλων των εποπτευόμε¬ 
νων από το Υπουργείο Οργανισμών, Νομικών Προσώπων 
Δημοσίου και Ιδιωτικού Δικαίου, 
δ) ο διορισμός, η πρόσληψη, η απόσπαση, η μετάταξη 
και η τοποθέτηση του κάθε φύσης και σχέσης εργασίας 
προσωπικού των υπηρεσιών και Νομικών Προσώπων 
Δημοσίου και Ιδιωτικού Δικαίου, 

ε) η έκδοση απόφασης της παρ. 3 του άρθρου 5 του 
Ν. 1387/1983, (Α' 110), όπως ισχύει, του Τμήματος Πο¬ 
λιτικών Απασχόλησης της Διεύθυνσης Απασχόλησης. 

Άρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2015 

Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

